હરારેઃ હરારેમાં સોમવારે રમાયેલી બીજી ટી-20 મેચમાં ભારતે ઝિમ્બાબ્વેને 10 વિકેટથી હરાવીને શ્રેણી 1-1થી સરભર કરી દીધી હતી. ઝિમ્બાવ્બેએ ટોસ જીતીને પ્રથમ બેટિંગ કરતા નિર્ધારિત 20 ઓવરનાં અંતે 9 વિકેટનાં નુકસાને માત્ર 99 રન જ બનાવ્યા હતા. જેનાં પગલે ભારતને જીતવા માટે 100 રનનો સરળ ટાર્ગેટ મળ્યો હતો. આ લક્ષ્યને ભારતે વિકેટ ગુમાવ્યા વગર જ પ્રાપ્ત કર્યો હતો. ઓપનર જોડી લોકેશ રાહુલે 47 રન જ્યારે મનદીપ સિંહે 52 રન ફઠકાર્યા હતા. જેનાં પગલે ભારતે 13.1 ઓવરમાં જ નિર્ધારિત લક્ષ્યાંક પ્રાપ્ત કરી લીધો હતો. આ સાથે જ ભારતે પહેલીવાર કોઇ ટી20 મેચ 10 વિકેટે જીતી છે.